# Babel

### El Vikipedio

Babelo
Internacia afiŝo
Originala titolo | Babel
Produktadlando | Meksikio, Usono, Francio
Filmita en | Maroko, Meksiko, Japanio, Usono
Originala lingvo | Angla, Hispana, Araba, Berbera, Japana, Japana signolingvo, Franca
Kina aperdato | 23-a de majo 2006 (Festivalo de Cannes)
Daŭro | 2h22
Ĝenro | Dramo
Buĝeto | 25 000 000 USD
Reĝisoro(j) | Alejandro González Iñárritu
Produktisto(j) | Steve Golin, Jon Kilik, Alejandro González Inárritu
Scenaro | Guillermo Arriaga
Laŭ la verko de | ---
Muziko-eldonisto | Gustavo Santaolalla
Laboratorio kaj Optikaj efektoj | Lola Visual Effects (usono), Intelligent Creatures Inc. (kanado)
Produkto | Evolution Entertainment (usono), Zeta Film (meksiko), Central Films (francio)
Distribuo | Paramount Pictures (usono)

Babel estas internacie produktita 2006-a drama filmo reĝisorita de Alejandro González Iñárritu. Ĝi estas la tria opuso de mortotema trilogio kies la du unuaj filmoj nomiĝas Amores Perros (2000), kaj 21 Grams (2003). La filmon ĉefrolas Brad Pitt, Cate Blanchett, Kikuchi Rinko, Adriana Barraza, Yakusho Kôji, kaj Gael García Bernal.

Ĝi estis nomumita por la akademia premio kiel Plej Bona filmo kaj Plej Bona reĝisoro kaj finfine gajnis tiun de la Plej Bona muziko.

## [redaktu] Aperdatoj

La filmo une aperis okaze de la filmfestivalo de Cannes la 23-an de majo 2006 kaj estis poste montrita al publiko en aliaj festivaloj tutmonde kiel tiu de toronto kaj zagrebo.

- Usono: 10-a de novembro 2006
- Francio: 15-a de novembro 2006
- Maroko: 7-a de decembro 2006
- Aŭstralio: 26-a de decembro 2006
- Britio: 19-a de januaro 2007
- Meksikio: 26-a de januaro 2007
- Japanio: 28-a de aprilo 2007

## [redaktu] Filmtitolo

La filmtitolo aludas la babelan turon, biblia epizodo trovebla en la genezo. Ĝi rakontas ke la filoj de Noa volis starigi turegon en Babel (hebrea nomo de Babilonio) por atingi la ĉielon. Tiam, Dio por puni homojn, kreis la lingvaron kiun ni nun parolas, por ke la homoj ne plu povus kompreni unu la alian. La meksika reĝisoro Alejandro González Inárritu deziris signifi unuvorte la kompletan ideon de homa komunikado, ĝia ambicioj, ĝia beleco kaj ĝiaj problemoj. Mi pensis pri multaj nomoj, sen vere konvinkiĝi, kaj mi tiam ekinspiriĝis de la Genezo. Estis kvazaŭ revelacio! Estas metaforo por la filmo: ni ĉiuj parolas sian propran lingvon, malsama de la ceteraj, sed ni ĉiuj posedas la saman spiritan strukturon.

## [redaktu] Ĉefrolantoj

Krom la steluloj Brad Pitt, Cate Blanchett kaj Gael García Bernal, preskaŭ ĉiuj aktoroj estas komencantoj. Laŭ la reĝisoro Kunlaboradi kun ne profesiaj aktoroj estis vera defio, sed ĝi ankaŭ igas pli realan ŝajnon. Kiam ni komencis la aktorelekton, mi komprenis ke la profesiaj aktoroj en Maroko ne similis al dezertaj loĝantoj, ĉar ilia haŭto estis tro milda, ilia aspekto estis tro prizorgita. Finfine, la kontribuo de neprofesiuloj estis la plej bona decido de mia filmo!.

## [redaktu] Rakonto

Averto: Kio sekvas, malkaŝas la intrigon de la rakonto.

Kvar medioj, kvar tragediaj destinoj, pluraj lingvoj. Por sia tria filmo, Iñárritu volis filmi la aktualan vivon kaj vivajn kutimajn malfeliĉaĵojn de homoj sur nia planedo, kaj sugesti ke finfine, malgraŭ niaj malsamaj kulturoj, ĉiuj el ni havas multaĵojn komunajn. Ultime, oni komprenas la ligon inter tiuj kvar rakontoj. Kiel iu povas, senkonscie, elklikigi ion kio finfine rezultos en la malfeliĉaĵo de aliulo.

#### [redaktu] Maroko (marokanoj)

La polico pridemandas kaj elbatas Anwar, la patro de la responsa knabeto

Rolanto | Rolato
--- | ---
Mohamed Ankhzam | Anwar
Boubker Ait El Caid | Youssef
Said Tarchani | Ahmed

Meze de nenio, en la maroka dezerto, du knaboj, Youssef kaj Ahmed gardas aron da ŝafoj. Hodiaŭ, ili trejniĝas uzi la fusilon kiun ilia patro donis al ili por ĉasi vulpojn, kiuj atakas la ŝafojn. La du junuloj bataletas pri la efikeco de la pafilo. Por pruvi ke ĝi povas trafi ĝisforen, Ahmed, la plej malgranda knabo pafas movantan celon. Temas pri buso, kiu hazarde veturas ĉi tie. La buso ne ŝajnas reagi, kaj la du knaboj foriras. Kelkaj momentoj poste, la veturilo haltas kaj la busanoj ekkrias. Iu estis trafita. Iom poste la du knaboj lernas ke Ahmed trafis kaj vundis usonanon, sed timante la reago de ilia patro, Anwar, ili decidas nenion diri. Dum la internaciaj komunikiloj klamas ke nova terorista murdo okazis en Maroko, polico alvenas al la domo de Anwar, kaj elbatas kaj minacas lin por trovi la kulpulon.

#### [redaktu] Maroko (usonanoj)

Richard subtenas Susan kiun ĵus trafis kuglo en buso en maroka dezerto

Rolanto | Rolato
--- | ---
Brad Pitt | Richard Jones
Cate Blanchett | Susan Jones

Richard kaj Susan Jones estas du usonanoj sur maroka grundo. Verŝajne, ilia paro ne bone rilatas unu la alian kaj la du umikoj ŝajnas ne scii la sencon de ilia vojaĝo. Ili decidas veturi per franca buso en la marokan dezerton. Dumvojaĝe, Susan ricevas kuglon (tiu de Youssef kaj Ahmed) en la maldekstra ŝultro kaj senkonsciiĝas. La buso haltas en la plej proksima vilaĝeto por provi trovi kuraciston por la malbonfarta viktimo, sed bedaŭrinde ne povas trovi iun ajn, krom la vilaĝa ĉefo kiu akceptas gastigi la du usondevenulojn kaj flegi Susan. Richard telefonas al sia ambasadejo por peti rapidan transportilon por atingi taŭgan hospitalon kiel eble plej baldaŭ. Bedaŭrinde, la vilaĝo estas for de ĉiaj urboj. Malesperita, Richard petas helikopteron kaj trafas rifuzon. Tiam komencas longa elprovo por la paro, izolita en tiu vilaĝo, atendante la helpantoj.

#### [redaktu] Meksikio k Usono

Amelia retroviĝas en dezerto inter Usono kaj Meksikio, malsatanta kaj soifanta kun la du infanoj kiun ŝi devas prizorgi

Rolanto | Rolato
--- | ---
Adriana Barazza | Amelia
Gael García Bernal | Santiago
Elle Fanning | Debbie Jones
Nathan Gamble | Mike Jones

Amelia estas senlegitima meksikdevenulino en sud-okcidenta usono. Ŝi laboras kiel infanzorgisto por Richard kaj Susan Jones kiuj estas vojaĝantaj. Ŝi nepre devas ĉeesti geedziĝon en Meksikio, kaj trovante neniun por gardi la infanoj dumtempe, decidas kunporti la infanojn. Estas mirinda sperto por la la etuloj Debbie kaj Mike Jones kiuj malkovras tute malsaman landon. Ili veturas en la aŭto de Santiago, nevo de Amelia. Post la festo, ili revenas noktotempe Usonen. Santiago estas iomete ebria sed ŝajnas kapabli konduki. Je la landlimo, usona policisto postulas legitimaĵojn, kondukan permeson, kaj ŝajnas decidita fari kompletan ekzamenon de la veturilo kaj ties loĝantoj. Post vigla parolado, okazas disputo inter Santiago kaj la Policisto, ĉar Amelia ne laboras laŭleĝe en Usono kaj la policisto kredas ke la du plenkreskuloj rabis la infanojn. Santiago decidas eskapi. Postsekvita de la polico, li decidas disiĝi de Amelia kaj la du infanoj. Panikita, Amelia retroviĝas tutsola kun la du infanoj en la dezerto.

#### [redaktu] Japanio

Chieko piediras meze de la homamaso en tokia strato. Ĉiu tiuj uloj kun kiu ŝi ne povas komuniki

Rolanto | Rolato
--- | ---
Kikuchi Rinko | Chieko
Yakusho Kōji | Yasujiro
Nikaido Satoshi | Detektivo Kenji

En la urbego de Tokio, Chieko estas junulino surda kaj muta. Ŝi partoprenas en flugpilka matĉo kun aliaj neparol- kaj neaŭdpovuloj sed fariĝas primokita de siaj kunulinoj ĉar ŝi ne jam spertis seksumadon. Fakte, Chieko havas problemon por komuniki kun aliaj transe de sia stato kaj precipe kun knaboj. Ŝia patrino sinmortigis kelkaj jaroj antaŭe kaj tiu evento tre influis la junulinon. Ŝia patro, Yasujiro, ne havas tempon por bone kompreni la problemon, kiun ŝi malmontras. Chieko komencas amindumi ĉiujn kiun ŝi preterpasas, kiel la dentisto kiu ekzamenis ŝian dentaron aŭ la policisto, kiu enketas pri pafilo ke Yasujiro antaŭe vendis al iu kiu vojaĝis maroken...

## [redaktu] Eksteraj ligiloj

  Oficiala retejo

Elŝutita el "http://eo.wikipedia.org../../../b/a/b/Babel.html"

Kategorioj: Filmoj aperintaj en 2006 | Dramaj filmoj | Meksikaj filmoj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Česky
- Dansk
- Deutsch
- Ελληνικά
- English
- Español
- Eesti
- فارسی
- Suomi
- Français
- עברית
- Magyar
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Српски / Srpski
- Svenska
- ไทย
- Türkçe
- 中文